Diari Oficial de la Generalitat Valenciana


Sumari del DOGV 1124, del 14-08-1989 (1989/814874)

RESOLUCIÓ de 21 de juliol de 1989, de la Conselleria de Cultura, Educació i Ciència, per la qual es fa pública la Resolució de 5 de juliol de 1989, de la Comisión Interministerial de Ciència y Tecnologia (CICYT) de convocatòria de concessió d'ajudes del programa de <<Noves Tecnologies per a la Modernització de la Industria Tradicional>> de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1124

Data del DOGV
:   14-08-1989

Secció del DOGV
:   ALTRES DISPOSICIONS

Número del document
:   1989/814874


Data del document
:   21-07-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 21 de juliol de 1989, de la Conselleria de Cultura, Educació i Ciència, per la qual es fa pública la Resolució, de 5 de juliol de 1989, de la Comissió Interministerial de Ciència y Tecnologia (CICYT) de convocatòria de concessió d'ajudes al programa de "Noves Tecnologies per a la Modernització de la Indústria Tradicional" de la Comunitat Valenciana.  
Amb data de 23 de juny de 1989 es va signar un Conveni entre la Comissió Interministerial de Ciència i Tecnologia i la Generalitat Valenciana, amb l?objecte de finançar, gestionar i executar el programa de la Comunitat Autònoma sobre «Noves Tecnologies per a la Modernització de la Indústria Tradicional», integrat dins el Pla Nacional d'Investigació Científica i Desenrotllament Tecnològic.  
Amb la finalitat de donar compliment a allò que disposa la base setena del mencionat Conveni és procedeix a una primera convocatòria de projectes d'investigació i desenrotllament experimental.  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, del Govern Valencià, i d'acord amb allò preceptuat al Decret 105/1984, de 17 de setembre, del Consell de la Generalitat Valenciana,  
RESOLC:  
Article únic  
Es fa pública la convocatòria d'ajudes del programa «Noves Tecnologies per a la Modernització de la Indústria Tradicional» de la Comunitat Valenciana, que figura com annex a la present Resolució.  
DISPOSICIO FINAL  
La present Resolució entrarà en vigor al dia següent de la publicació en el Diari Oficial de la Generalitat Valenciana.  
València, a 21 de juliol de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
La Llei 13/1986 de 14 d'abril, de Foment i coordinació General de la Investigació Científica i Tècnica, estableix al seu article 1 el Pla Nacional d?Investigació Científica i Desenrotllament Tecnològic.  
L?article 6, dos, c) de l?esmentada Llei determina que el Pla Nacional comprendrà entre altres, «Programes de les Comunitats Autònomes que, donat el seu interés, pugen ser inclosos al Pla Nacional i acordada la seua financiació, totalment o en part, amb fons estatals», i explicita que «aquests Programes seran presentats per a la seua inclusió al Pla Nacional, a la Comissió Interministerial de Ciència i Tecnologia pel Govern de la corresponent Comunitat Autònoma».  
Durant l'any passat s'aprovà el Pla Nacional d?Investigació Científica i Desenrotllament Tecnològic per Acord del Consell de Ministres de 19 de febrer de 1988. Així mateix, al llarg d'eixe any s'aprovà per part de la Comissió Interministerial de Ciència i Tecnologia el mecanisme de desenrotllament de l?esmentat article 6, dos, c) i es va establir el procediment per a l'avaluació i ulterior acceptació dels Programes de Comunitats Autònomes.  
El Consell de Ministres, a la seua reunió del dia 2 de juny de 1989, ha acordat incorporar al Pla Nacional d?Investigació Científica i Desenrotllament Tecnològic, propiciat pel caràcter lliscant del mateix, al nous programes proposats per la Comissió Interministerial de Ciència i Tecnologia i, entre ells, el Programa de la Comunitat Valenciana sobre «Noves Tecnologies per a la Modernització de la Indústria Tradicional» presentat per la Generalitat Valenciana.  
El desenrotllament d?aquest Programa es regeix pel Conveni subscrit entre la Comissió Interministerial de Ciència i Tecnologia i la Generalitat Valenciana el dia 23 de juny de 1989.  
Segons aquest, l?execució tindrà lloc en tres convocatòries, iniciant-se en el present any i continuant-se en dues anualitats successives.  
Amb la incorporació de Programes de Comunitats Autònomes es dóna compliment a la Llei i a les recomanacions tant de la Comissió Mixta Congrés- Senat d?Investigació Científica i Desenrotllament Tecnològic, com del Consell General de la Ciència i la Tecnologia.  
Conseqüentment, la Comissió Interministerial de Ciència i Tecnologia ha resolt publicar, dins el marc del Conveni de col·laboració establert conjuntament amb la Generalitat Valenciana, la convocatòria per a la concessió d'ajudes a Projectes d?Investigació i Desenrotllament Experimental, Infrastructura i Accions Especials al Programa de «Noves Tecnologies per a la Modernització de la Indústria Tradicional», que es regirà per les següents normes:  
Normes d'aplicació a les diverses modalitats  
1. Finalitat de la convocatòria  
La seua finalitat és la concessió d'ajudes financeres per a la realització de Projectes d?Investigació enquadrats en Centres públics i privats sense fins de lucre, per al desenvolupament dels mitjans d'equipament necessaris per a la consecució dels objectius proposats al Programa, i per a la iniciació d'actuacions tendents al desenrotllament d'objectius que requeriran per a la seua consecució d?Accions Especials, tals com l?organització de Seminaris especialitzats, beques d?assistència, actuacions d'especial urgència científico- tecnològiques i d'altres semblants.  
2. Objectius científico- tècnics prioritaris  
De caràcter científic  
- Tractaments de superfícies. Acabats.  
- Processos i productes per a modelat, unió i acoblament.  
- Protecció del medi ambient.  
- Recuperació i eliminació de residus.  
- Millora del comportament dels materials. Major fiabilitat. Millor relació cost/prestacions.  
De caràcter tecnològic  
- Tecnologia de processos de fabricació.  
- Promoció de la utilització de les tecnologies de la informació.  
- Augment de la flexibilitat de la producció, mitjançant la substitució de les tecnologies rígides convencionals.  
- Reducció dels temps de concepció, comanda, fabricació i serveii, incorporant materials i equipaments que agilitzen el tractament de dades i processos.  
- Millora de la gestió de la producció, a través d'elements com la captació de dades, els sistemes experts, etc.  
- Seguretat industrial.  
D'investigació i desenvolupament per a la normalització i homologació  
- Coneixement de materials.  
- Tipificació de productes.  
- Mètodes de concepció i manteniment de la qualitat de productes i processos.  
De caràcter estructural  
- Assimilació de tecnologies avançades.  
- Eines tecnològiques necessàries per a la posta a punt de productes i processos nous.  
- Adequació industrial per a l'accés a les innovacions.  
- Valorització dels recursos disponibles, per optimitzar els seus rendiments i/o millorar les seues prestacions.  
3. Sol·licitants  
3.1. Podran presentar sol·licituds per a Projectes d'Investigació i Desenvolupament Experimental, Infrastructura i Accions Especials, totes aquelles persones amb capacitat investigadora que es troben enquadrades en:  
a) Les Comunitats Autònomes o Organismes Públics com a tals.  
b) Centres, Instituts, Departaments, Seccions i altres unitats d?investigació integrades en una Universitat o Organisme adscrit a l?Administració de l'Estat o agrupacions dels mateixos o a les Comunitats Autònomes.  
c) Altres Centres o Associacions d'Investigació Públics o privats sense fins de lucre en compliment del que disposa l'article 5 de la Llei 13/1986.  
3.2. Qualsevol sol·licitud haurà de ser presentada a través de l'Organisme o Entitat que posseixca personalitat jurídica pròpia amb el vist-i-plau del seu representant legal.  
4. Termini de presentació  
Aquesta convocatòria romandrà oberta fins el 5 d'octubre de 1989, inclusivament, tant per als Projectes d?Investigació i Desenvolupament Experimental, com per a Infrastructura i Accions Especials.  
De manera excepcional, per a Projectes d?Investigació que formen part d'un programa propi de les Comunitats Europees, aquesta convocatòria romandrà oberta durant tot l'any de 1989, amb periodicitat de resolució quadrimestral o en dates adequades als requeriments dels referits programes internacionals.  
5. Participació als projectes  
5.1. Almenys el 50% dels membres de l?Equip Investigador que subscriuen el Projecte d?Investigació hauran de pertànyer a l?Organisme sol·licitant. En el cas de projectes coordinats aquesta norma s'aplicarà a cadascun dels subprojectes.  
5.2. Cap investigador principal podrà sol·licitar la subvenció de més d'un Projecte d?Investigació a la present convocatòria.  
5.3. Cap membre de l?equip investigador, inclosos els investigadors principals, podrà participar simultàniament en més de tres Projectes d?Investigació, siguen de la present convocatòria, de qualsevol de les convocatòries vigents de la comissió Interministerial de Ciència i Tecnologia (CICYT) o de les de l?extingida Comissió Assessora d?Investigació Científica i Tècnica (CAICYT), o de les del Fons d'Investigacions Sanitàries de la Seguretat Social (FISSS).  
6. Import de les ajudes  
L?import de l'ajuda financera es determinarà en cada cas, amb l?estudi previ de les sol·licituds en funció dels objectius plantejats i de l'avaluació dels mateixos. Els pressupostos dels Projectes no podran contemplar, en cap cas, retribucions de personal vinculat al sector públic.  
7. Formalització de les sol·licituds  
7.1. Els models d'impresos normalitzats podran obtenir-se a la seu de l?Institut de la Petita i Mitjana Indústria Valenciana (IMPIVA) de la Generalitat Valenciana.  
7.2. Les sol·licituds hauran d?adreçar-se al Director de l?Institut de la Petita i Mitjana Indústria Valenciana (IMPIVA) de la Generalitat Valenciana (Plaça de l'Ajuntament, núm. 6, 46036 València), mitjànçant la presentació per quadruplicat dels documents que s'indiquen a l'apartat 8, o per qualsevol dels procediments prevists a l'article 66 de la Llei de Procediment Administratiu.  
7.3. Si la documentació aportada no reuneix totes les dades que s'exigeixen a la present Resolució es requerirà a l?Investigador Principal, mitjançant la tarja de certificació de recepció, per a què en un termini de deu dies, contrareste la falta o acompanye el document corresponent, amb l'apercebiment de què si així no ho fes, s'archivarà la sol·licitud de subvenció sense cap altre tràmit.  
8. Documentació requerida per la formalització de les sol·licituds  
A) Per les sol·licituds d'ajudes a Projectes d?Investigació Científica i Desenvolupament Experimental:  
Document núm. 1. Sol·licitud d?ajuda on s'inclouen dades informatitzables d'identificació del projecte en la forma que s'estableix a l?imprès normalitzat núm. 1. En aquest imprès es relacionarà el personal investigador que intervé al Projecte, amb indicació de la seua dedicació horària i conformitat de l?interessat acreditada amb la seua signatura. Aquest imprès haurà d'anar acompanyat per la fotocopià de l'anvers del Document Nacional d'Identitat de tots els membres de l?equip.  
Document núm. 2. Memòria del Projecte d?Investigació redactada a l?imprès normalitzat núm. 2  
Document núm. 3. «Currículum vitae» normalitzat de l?Investigador Principal í dels científics que participen al Projecte segons l?imprès normalitzat núm. 3.  
Document núm. 4. Si escau, s'expressarà en aquest document la relació que manté l'activitat d'investigació amb acords de cooperació científica i tècnica internacional, sempre que estiguen acollits a algun març institucional (la qual cosa s'acreditarà documentalment), segons l?imprès normalitzat núm. 4.  
Document núm. 5. Una tarja normalitzada, degudament emplenada i franquejada a efectes de certificació de la recepció.  
B) Per sol·licituds d'ajudes a Infrastructura:  
Document núm. 1. Sol·licitud d'ajuda per a Infrastructura d'investigació segons l'imprès núm. 1.  
Document núm. 2. «Currículum vitae» de l'investigador responsable de cadascun dels equips i unitats que vagen a utilitzar la infrastructura sol·licitada, segons l'imprès normalitzat núm. 3.  
Document núm. 3. Una tarja normalitzada degudament emplenada i franquejada a efectes de certificació de la recepció.  
C) Per sol·licituds d'ajudes corresponents a Accions Especials:  
Document núm. 1. Sol·licitud d'ajuda per a Accions Especials en la forma que s'estableix a l?imprès normalitzat núm. 1.  
Document núm. 2. «Currículum vitae» normalitzat de l?investigador Principal i dels científics que participen a l'Acció Especial l?Imprès normalitzat núm. 3).  
Document núm. 3. Una tarja normalitzada degudament emplenada i franquejada a efectes de certificació de la recepció.  
9. Organisme gestor  
La gestió del Programa queda atribuïda a l?Institut de la Petita i Mitjana Indústria Valenciana (IMPIVA) de la Generalitat Valenciana amb seu a la Plaça de l'Ajuntament, núm. 6, 46330 València.  
10. Avaluació  
10.1. Les propostes seran avaluades a mesura que es realitze la seua presentació, segons els criteris següents:  
a) Adequació de la proposta als objectius i prioritats del Programa.  
b) Qualitat científico- tècnica i viabilitat de la proposta.  
c) Oportunitat o probabilitat que els resultats de l'activitat reporten els beneficis socioeconòmics esperats, d'acord amb l?establert a l'article 2 de la Llei 13/1986.  
d) Adequació dels recursos financers prevists als objectius que es proposen.  
L?avaluació dels criteris a), c) i d) serà realitzada per l?Organisme Gestor del Programa. L?avaluació del criteri b) serà responsabilitat de l?Agència Nacional d?Avaluació i Prospectiva. Excepcionalment, i quan les circumstàncies així ho aconsellen, l?organisme Gestor podrà efectuar propostes d'avaluació que no responguen al principi anterior, prèvia autorització en aquest sentit per part de la Comissió Permanent de la Comissió Interministerial de Ciència i Tecnologia.  
No requeriran avaluació científica- tècnica els Projectes que hagin estat definitivament aprovats dins un programa propi de les Comunitats Europees.  
10.2. Pel que fa a les sol·licituds d'Infrastructura, la cofinanciació directa, és a dir, del mateix material que se sol·licita, serà considerada un mèrit important en el procés d'avaluació.  
10.3. En el procés d'avaluació es podrà suggerir als sol·licitants modificacions tendents a una major clarificació del contingut de les propostes, així com una millor adaptació de les mateixes a les prioritats del Programa.  
10.4. El fet de no ajustar-se als termes de la convocatòria, així com l?ocultació de dades, la seua alteració o qualsevol manipulació de la informació sol·licitada serà causa de desestimació de la proposta.  
11. Acceptació  
11.1. L?acceptació per part dels adjudicataris de les ajudes implica la de les facultats que la legislació vigent concedeix a la Comissió Interministerial de Ciència i Tecnologia (art. 17.3, d), f) i h) ..,i, la Llei 13/1986 de 14 d'abril).  
11.2. Les ajudes previstes en aquesta convocatòria podran finançar totalment o parcial el pressupost presentat i el seu import serà lliurat a favor de les Entitats amb personalitat jurídica en les quals es sol·licitants seleccionats es troben integrats, per a la seua inclusió als seus pressupostos.  
12. Seguiment  
12.1. Per realitzar el seguiment s'utilitzaran, entre altres, els següents criteris:  
a) Adequació dels resultats als objectius del Programa.  
b) Grau de consecució dels objectius.  
12.2. El seguiment s'efectuarà a través de la Comissió de Programa, en coordinació amb l?organisme Gestor del mateix.  
En l?esmentat seguiment s'avaluaran els resultats produïts en el desenvolupament de les activitats d'investigació proposades, que hauran de ser degudament justificats mitjançant el preceptiu informe anual a presentar pel beneficiari de l'ajuda.  
Aquest informe haurà de ser presentat pel responsable de l?equip d'investigació, amb el vist-i-plau del representat legal de l?Organisme o Entitat en que es trobe integrat.  
A les publicacions serà indispensable fer esment de la Comissió Interministerial de Ciència i Tecnologia i de la Generalitat Valenciana, com Entitats finançadores, així com del número de referència de l'activitat d'investigació, origen de la publicació.  
12.3. En els casos en què s?estime convenient, l?organisme Gestor podrà exigir la presentació de la informació complementària que estime oportuna.  
12.4. Si com a resultat del seguiment s'observara un incompliment dels objectius inicialment prevists en termes de temps, rendabilitat i resultats esperat, o la concurrència d'alguna de les circumstàncies assenyalades a l'apartat 10.4 de les presents normes, s'interromprà la financiació, sense perjudici d'interposar les accions legals que procedeixen.  
12.5. Del resultat del seguiment s'informarà al beneficiari de l'ajuda i al responsable de l?Entitat en la qual aquest es trobe integrat.  
13. Seran objecte d'atenció preferent aquelles sol·licituds les circumstàncies de suport internacional o situació geogràfica de les quals facen necessària una acció de tipus concret per obtenir una millor consecució dels objectius plantejats al Programa.  
Madrid 5 de juliol de 1989. - El Secretari d'Estat d'Universitats i Investigació, President de la Comissió Permanent de la Comissió Interministerial de Ciència i Tecnologia. P.D. (Ordre de 2 de març de 1988): Juan M. Rojo Alaminos.